stanford-oval/wikipedia huggingface dataset:
Armando Santiago

Armando Santiago (s. 18. kesäkuuta 1932 Lissabon) on portugalilaissyntyinen säveltäjä, kapellimestari ja pedagogi, joka sai Kanadan kansalaisuuden vuonna 1972.
Santiago voitti Lissabonin konservatoriossa ensimmäisen palkinnon musiikin historiassa (1954) ja sävellyksessä (1960). Hänelle opettivat orkesterinjohtoa Hans Münch Lissabonissa ja Franco Ferrara Sienassa. Vuonna 1960 Santiago matkusti Pariisiin opiskelemaan musique concrèten tekniikoita Pierre Schaefferin johdolla. Portugalilaisilla ja italialaisilla apurahoilla hän opiskeli myös yksityisesti Boris Porenan johdolla Roomassa 1962–1964 sekä Goffredo Petrassin johdolla Accademia Nazionale di Santa Ceciliassa. Myöhemmin Santiagosta itsestään tuli teorian sekä sävellyksen opettaja ja orkesteriluokkien vetäjä Lissabonissa.
Vuonna 1968 Santiago saapui Quebeciin, jossa hän toimi Conservatoire de musique du Québec à Trois-Rivières'n johdossa (1974–1978). Hän johti useita orkestereita Kanadassa, Portugalissa ja Länsi-Saksassa. Hän toimi myös Conservatoire de musique du Québec à Québecin johtajana vuoteen 1985. Hän opetti muiden muassa Pierre-Michel Bédardia ja Gilles Bellemarea.
Teoksia

Sarja fagotille ja pianolle (1960)
Soneto de Camões baritonille ja jousiorkesterille (1966)
Requies mieskuorolle ja 25 soittimelle (1979–1983)
Undecassônia (1975)
Trame (1985–1989)
Sinfonia (1966)
Sonata (1968)
Simetrias (1970)
Prismes (1970)
Heterogenis-Movimento per 32 solisti (1971)
Musique pour quatre (1988)
Santiago on myös säveltänyt elokuvamusiikin Ernesto de Sousan Dom Robertoon (1962).
Anders Josef Europaeus

Anders Josef Europaeus suunnilleen vuosien 1830 ja 1840 välisenä aikana.
Anders Josef Europaeus (20. marraskuuta 1797 Kuolemajärvi – 24. toukokuuta 1870 Liperi) oli suomalainen kirkkoherra, rovasti, teologian tohtori ja valtiopäivämies. Hän oli Suomen hammaslääketieteen perustajan Matti Äyräpään isä.
Suku ja koulutus

Europaeuksen vanhemmat olivat Kuolemajärven ja myöhemmin Parikkalan kappalainen Isak Emanuel Europaeus (1768–1840) ja Lempäälän nimismiehen tytär Maria Kristina Steen (1769–1848). Hän oli yhdeksästä sisaruksesta kolmanneksi vanhin. Hänen vanhin veljensä oli Novgorodin sotaväen-sairashuoneen ylilääkäri, Moskovan yliopistossa opiskellut todellinen valtioneuvos Johan Jakob Europaeus (1795–1875). Hänen nuoremmat sisarensa olivat Maria Vilhelmina Europaeus (1805–1899), joka oli Käkisalmen pormestarin Simo Gabrielinpoika Merónin puoliso; Amalia Lovisa Europaeus (1807–1851), joka oli Parikkalan nimismies Bengt Herman Caloniuksen kolmas puoliso sekä valtioneuvoksetar Alexandra Emilia von Dohrdet os. Europaeus (1809–1889).
Europaeuksen ollessa muutaman kuukauden ikäinen perhe muutti Parikkalaan. Hän kävi Lappeenrannan ja Käkisalmen piirikouluja ja opiskeli Viipurin saksalaisessa lukiossa. Viipurin lääni oli silloin ns. Vanhaa Suomea ja osa Venäjää muun Suomen kuuluessa yhä Ruotsiin. Läänin koulut olivat saksankielisiä. Suomen sodan jälkeen Vanha Suomi liitettiin hallinnollisesti muun Suomen yhteyteen ja Europaeus siirtyi Porvoon lukioon, jossa opetus annettiin ruotsiksi. Ylioppilastutkinnon hän suoritti Turussa vuonna 1817, jatkoi sitten opiskeluja Turun akatemiassa ja valmistui vuonna 1820 filosofian kandidaatiksi. Kesällä 1823 hän osallistui promootioon ja hänet vihittiin filosofian maisteriksi. Europaeus jatkoi opintojaan kohti pappistutkintoa. Näiden jatko-opintojen aikana hän toimi opettajana Loviisassa vuosina 1821–1822, Savonlinnassa vuosina 1822–1825 ja entisessä koulussaan Viipurin saksalaisessa lukiossa vuosina 1825–1834.
Avioliitot ja lapset

Europaeus oli kahdesti naimisissa. Hänen ensimmäinen vaimonsa oli Sofia Wilhelmina Boije af Gennäs (1814–1836), joka kuoli ensimmäisen lapsensa synnytyksen jälkeen. Jäätyään leskeksi hän meni vuonna 1837 naimisiin Helsinkiin muuttaneen ruotsalaisen kauppiaan Johan Lampan tyttären, Selma Augusta Lampan (1814–1852) kanssa, joka kuoli kuukausi yhdeksännen lapsensa syntymän jälkeen. Ensimmäisestä avioliitosta Europaeuksella oli poika, Uudenmaan läänin lääninagronomi Anders Theodor Europaeus (1836–1912). Tämän ja Kristina Sofia Riikosen poika oli arkeologi Aarne Äyräpää.
Toisesta avioliitosta hänellä oli yhdeksän lasta:
• Josefina Lovisa Europaeus (1838–1915)
• Selma Maria Europaeus (1840–1848), kuoli lapsena
• Johan Reinhold Europaeus (1842–1874)
• Natalia Wilhelmina Rytkönen os. Europaeus (1844–1926)
• Thekla Augusta Valtavuo Rikström os. Europaeus (1845–1933)
• Hilda Johanna Cajanus Hällström os. Europaeus (1848–1921)
• Alexandra Eleonora eli Nora Pöyhönen os. Europaeus (1849–1938), kasvitarhaopetuksen uranuurtaja
• Fridolf Emmanuel Europaeus (1849–1857), kuoli lapsena
• Mathias Anselm Europaeus, vuodesta 1876 Matti Äyräpää (1852–1927), lääketieteen tohtori, Suomen hammaslääketieteen isä.
Kirjallisuutta

Martti Ruutu : Rovasti A. J. Europaeus Suomen muinaisuuden tutkijana. Helsinki 1939
Martti Ruutu : A. J. Europaeus koulukysymysten ajajana 1850- ja 1860-luvuilla. Helsinki 1940
Anne Petersen-Jessen: "Liperin rovasti Anders Josef Europaeus". Suomen Sukututkimusseuran julkaisuja 39. Pieksämäki 1987
A. J. Europaeuksen jälkeläisten yhdistys ry: "Anders Josef Europaeuksen jälkeläisten sukukirja". Balto Print, 2021.
Eino Suolahti: "Matti Äyräpää. Kulttuurihistoriallinen kuvaus". Helsinki 1940
Aiheesta muualla

Anders Josef Europaeus Biografiasampo
Walter Baseggio

Walter Baseggio (s. 19. elokuuta 1978 Clabecq, Belgia) on belgialainen jalkapalloilija, joka edustaa Anderlechtia. Hänen pelipaikkansa on keskikentän keskellä. Baseggion sukujuuret ovat Italiassa; hänen äitinsä on kotoisin Napolista ja isänsä Trevisosta.
Baseggio on edustanut uransa aikana SC Clabecqia ja Anderlechtia junioreissa sekä ammattilaisena Anderlechtin lisäksi Trevisoa, johon hän teki pikavisiitin vuonna 2006. Hän on siis tuon vierailun ja ensimmäisen junioriseuransa lisäksi edustanut vain Anderlechtia.
Belgian maajoukkueessa Baseggio debytoi vuonna 1999 ja on pelannut yhteensä 27 ottelua, joissa hän on tehnyt yhden maalin.
Walter Bauer

Walter Bauer
Walter Bauer (8. elokuuta 1877 Königsberg – 17. marraskuuta 1960) oli saksalainen teologi ja professori, joka tutki varhaiskristillisyyttä. Hänet tunnetaan Uuden testamentin kreikan sanastostaan, jonka asema tutkimuksessa on vakiintunut. Hän oli myös ensimmäinen tutkija, joka kyseenalaisti kirkkohistorian perinteisen näkemyksen harhaoppien ja ortodoksian suhteesta, jonka mukaan kristinuskon alkuperäinen versio voitti itsestään irtautuneet harhaoppiset kilpailijansa. Teoksessaan Rechtgläubigkeit und Ketzerei im ältesten Christentum (1934) hän osoitti kristinuskon harhaoppisina pidettyjen suuntausten olleen monilla alueilla hallitsevassa asemassa ennen Rooman kirkon aseman vakiintumista.
Bauer opiskeli teologiaa ja filologiaa Marburgin, Berliinin ja Strassburgin yliopistoissa. Hän aloitti yksityisdosenttina Marburgissa vuonna 1902, jossa hän pysyi kunnes siirtyi professoriksi Breslauhun vuonna 1913. Kolmen vuoden kuluttua hän siirtyi Göttingeniin, jossa vietti loppuelämänsä. Yliopistouraltaan hän siirtyi eläkkeelle terveyssyistä vuoden 1945 lopussa, mutta jatkoi siitä huolimatta tieteellistä uraansa.
Bauer oli Göttingenin tiedeakatemian jäsen vuodesta 1925. Hän oli Society of Biblical Literature and Exegesis -tiedeyhdistyksen kunniajäsen vuodesta 1933. Hampurin yliopisto myönsi hänelle kunniatohtorin arvon 1952. Saksan liittotasavalta myönsi hänelle Großes Verdienstkreuz -ansiomerkin 1954.
Yamunanagarin piirikunta

Yamunanagarin piirikunta (hindiksi यमुनानगर जिला, Yamunānagara jilā, pandžabiksi ਯਮਨਾ ਨਗਰ ਜ਼ਿਲਾ, Yamanā Nagara zilā) on yksi Intian Haryanan osavaltion 21 piirikunnasta. Piirikunta rajautuu pohjoisesta Himachal Pradeshiin, kaakosta Uttar Pradeshiin ja lännestä Ambalan ja Kurukshetran piirikuntiin.
Piirikunnassa oli vuoden 2011 väestönlaskennassa 1 214 205 asukasta.
Yan Hong

| Mitalit> Maa:   Kiina.Naisten yleisurheilu.Sisäratojen MM-kilpailut  | Mitalit> Maa:   Kiina.Naisten yleisurheilu.Sisäratojen MM-kilpailut  | Mitalit> Maa:   Kiina.Naisten yleisurheilu.Sisäratojen MM-kilpailut  | Maa:   Kiina> Naisten yleisurheilu. |
| --- | --- | --- | --- |
|  Hopeaa | Pariisi 1985 | 3 000 m kävely |  |
Yan Hong (kiin. 闫红; s. 23. lokakuuta 1966) on kiinalainen entinen yleisurheilija, joka kilpaili kävelyssä. Hän voitti hopeaa sisäratojen MM-kisoissa 1985 3 000 metrin matkalta. Yan piti hallussaan maailmanennätystä 10 kilometrin matkalla vuosina 1985–1987 ajallaan 44.14.
Yan voitti maansa mestaruuden 5 000 metrin ratakävelyssä kahdesti, vuosina 1983 ja 1987.
Walter Behrendt

| Walter Behrendt |
| --- | --- |

Euroopan parlamentin puhemies
 1971–1973  
Edeltäjä:  Mario Scelba
Seuraaja:  Cornelis Berkhouwer
Henkilötiedot
Syntynyt: 1914
Kuollut: 1997
Tiedot
Puolue:  Saksan sosiaalidemokraattinen puolue SPD Euroopan sosiaalidemokraattinen puolue PES (MEP)
Walter Behrendt (1914–1997) oli saksalainen poliitikko. Hän oli Euroopan parlamentin puhemies 1971–1973.
Europarlamenttia olivat johtaneet pitkään kristillisdemokraatit, Behrendt oli ensimmäinen sosialisti pitkään aikaan. Toisin kuin monet edeltäjänsä, hän ei ollut tehnyt näyttävää uraa kotimaassaan, vaan keskittyi Euroopassa toimimiseen. Hän kehitti rakenteita sisältä päin, eikä niinkään hakenut mediahuomiota samaan tapaan kuin lehdistön edustajia kestinnyt seuraajansa Cornelis Berkhouwer.
Yamkielet

Yamkielten puhuma-alue punaisella
Yamkielet, tai Morehead-Ylä-Maron kielet, on pieni kielikunta Uuden-Guinean saaren eteläosissa Papua-Uuden-Guinean ja Indonesian rajalla. Toisinaan kielikunta lasketaan kuuluvan etälä- ja keskipapualaisiin kieliin.
Kielikuntaan kuuluu 19 kieltä:
Kanumkielet
Ngkontar Baedi
Ngkontar Ngkolmpu
Sota Kanum
Smärky Kanum
Morehead-Maro -kielet
Nambukielet
Fre
Nama
Namat
Nambo
Len
Namo
Neme
Nen
Tondakielet
Aramba
Anta
Kánchá
Mblafe-Ránmo
Rema
Warta Thuntai
Yei
Waldemar Jensen

Waldemar Jensen 1960-luvun loppupuolella.
Hans Waldemar Jensen (7. elokuuta 1913 Tampere – 21. heinäkuuta 1986 Tampere) oli suomalainen yritysjohtaja.
Jensen oli koulutukseltaan ekonomi. Hän oli Suomen Trikoon toimitusjohtaja 1953–1970 sekä hallituksen puheenjohtaja 1970–1978. Jensen sai vuorineuvoksen arvonimen 1964.
Jensenin vanhemmat olivat vuorineuvos Harald Jensen ja Anna Maria (Maja) Enqvist. Kauppaneuvos Åke Jensen oli hänen veljensä.
WWE TLC: Tables, Ladders & Chairs

WWE TLC: Tables, Ladders & Chairs on vuosittainen showpaini pay-per-view (PPV) tapahtuma, minkä tuottaa World Wrestling Entertainment (WWE). Tapahtuma paikkasi vuonna 2009 Armageddon -tapahtuman joulukuun paikasta WWE:n PPV:n kalenterissa.
Show’n konsepti pohjautuu kolmeen aseeseen: pöytiin, tikapuihin ja tuoliin. Tapahtuman konseptin äänestivät fanit virallisilla sivuilla. Muut vaihtoehdot olivat katutappelu ja yksilöeliminaatioturnaus.
TLC -tapahtumat

| Tapahtuma | Päivämäärä | Kaupunki | Päätapahtuma |
| --- | --- | --- | --- |
| TLC: Tables, Ladders & Chairs (2009) | 13. joulukuuta, 2009 | San Antonio, Texas | Chris Jericho ja The Big Show (c) vs. D-Generation X (Triple H ja Shawn Michaels) TLC matsissa Yhdistetyistä WWE Tag Team -mestaruuksista |
| TLC: Tables, Ladders & Chairs (2010) | 19. joulukuuta, 2010 | Houston, Texas | Kane vs. Edge vs. Alberto Del Rio vs. Rey Mysterio Fatal 4-Way TLC matsissa World Heavyweight mestaruudesta |
Anna af Forselles-Schybergson

Anna af Forselles-Schybergson: Koira (1899).
Anna Charlotta Elisabeth af Forselles-Schybergson (21. marraskuuta 1863 Elimäki – 11. maaliskuuta 1942) oli suomalainen taidemaalari.
Anna af Forselles-Schybergsonin vanhemmat olivat eversti Fredrik af Forselles ja Adolfina Emilia Kellander. Hän oli naimisissa vuodesta 1897 Turun hovioikeuden kanneviskaalin Gustaf Arvid Schybergsonin kanssa.
Anna af Forselles-Schybergson kävi Suomen Taideyhdistyksen piirustuskoulua 1880–1882 ja 1883–1886 sekä opiskeli Adolf von Beckerin yksityisessä akatemiassa ja Maria Wiikin johdolla. Pariisissa hän opiskeli Académie Colarossissa 1886–1887 sekä Puvis de Chavannesin johdolla 1891. Hän osallistui Suomen Taiteilijain näyttelyihin vuosien 1892 ja 1904 välillä sekä vielä vuonna 1924. Forselles-Schybergson toimi piirustuksenopettajana oppikoulussa ja Suomen Taideyhdistyksen piirustuskoulussa Turussa 1889–1890. Hän maalasi pääasiassa eläinaiheisia maalauksia.
Palkinnot

III palkinto dukaattikilpailussa 1888
II palkinto dukaattikilpailussa 1894
Aiheesta muualla

Suomalaisen kuvataiteen bibliografia : Anna af Forselles-Schybergson
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Anna af Forselles
Käännös suomeksi
WWE Unforgiven

Unforgiven oli jokavuotinen pay-per-view (PPV), jonka tuotti World Wrestling Entertainment. Vuodesta 1999 lähtien se pidettiin syyskuussa. Alun perin se aloitti In Your House -tapahtuman otsikkona vuoden 1998 huhtikuussa, missä pidettiin ensimmäinen Inferno-ottelu The Undertakerin ja Kanen välillä. 2003–2006 Unforgiven oli RAW brändin oma pay-per-view-tapahtuma.
Vuonna 2009 tapahtuman paikkasi Breaking Point.
Tapahtumat

| Tapahtuma | Päivämäärä | Kaupunki | Päätapahtuma |
| --- | --- | --- | --- |
| Unforgiven:In Your House | 26. huhtikuuta, 1998 | Greensboro, North Carolina | Steve Austin (c) vs. Dude Love WWF Mestaruudesta |
| Unforgiven (1999) | 26. syyskuuta, 1999 | Charlotte, North Carolina | Triple H vs. The Rock vs. Kane vs. Mankind vs. The Big Show vs. The British Bulldog Six-Pack Challenge matsi vapautetusta WWF Mestaruudesta |
| Unforgiven (2000) | 24. syyskuuta, 2000 | Philadelphia, Pennsylvania | The Rock (c) vs. Chris Benoit vs. The Undertaker vs. Kane Fatal Four-Way matsissa WWF Mestaruudesta |
| Unforgiven (2001) | 23. syyskuuta, 2001 | Pittsburgh, Pennsylvania | Steve Austin (c) vs. Kurt Angle WWF Mestaruudesta |
| Unforgiven (2002) | 22. syyskuuta, 2002 | Los Angeles, Kalifornia | Triple H (c) vs. Rob Van Dam World Heavyweight Mestaruudet Brock Lesnar (c) vs. The Undertaker WWE Mestaruudesta |
| Unforgiven (2003) | 21. syyskuuta, 2003 | Hershey, Pennsylvania | Christian (c) vs. Chris Jericho vs. Rob Van Dam Triple Threat matsissa Intercontinental Mestaruudesta |
| Unforgiven (2004) | 12. syyskuuta, 2004 | Portland, Oregon | Randy Orton (c) vs. Triple H World Heavyweight Mestaruudesta |
| Unforgiven (2005) | 18. syyskuuta, 2005 | Oklahoma City, Oklahoma | John Cena (c) vs. Kurt Angle WWE Mestaruudesta |
| Unforgiven (2006) | 17. syyskuuta, 2006 | Toronto, Ontario | Edge (c) vs. John Cena TLC matsissa WWE Mestaruudesta |
| Unforgiven (2007) | 16. syyskuuta, 2007 | Memphis, Tennessee | The Undertaker vs. Mark Henry |
| Unforgiven (2008) | 7. syyskuuta, 2008 | Cleveland, Ohio | Chris Jericho vs. Batista vs. Kane vs. John "Bradshaw" Layfield vs. Rey Mysterio Championship Scramble matsissa World Heavyweight Mestaruudesta |
Anna aikaa rakkaudelle

| Anna aikaa rakkaudelle Anita Hirvonen |
| --- | --- | --- |

Studioalbumin tiedot
 Äänitetty : Millbrook Studios; MTV-Studiot
 Julkaistu: 1986
 Formaatti: LP, CD
 Tuottaja(t): Hans Rautio
 Tyylilaji: iskelmä
 Kesto: 38.00
 Levy-yhtiö: CBS
Anita Hirvosen muut julkaisut
| Parhaat 1985 | Anna aikaa rakkaudelle 1986 | CBS-klassikot 1989 |
Anna aikaa rakkaudelle on Anita Hirvosen studioalbumi, joka julkaistiin vuonna 1986.
Kappaleet

| --- | --- |
 A-puoli Muuta en voi (Ja Ne Mogu Inatse) – 3.54  Aurinkoon – 3.10  Haihtuneet unelmat (Na Ulitse Kashtanovaya) – 3.49  Haluan rakkautta (Givin' It Up) – 3.55  Anna aikaa rakkaudelle – 3.48 :  B-puoli Muistojen kaupunki (Les Violins de la Georgie) – 2.53  Kulman kundit (Down On The Corner) – 3.30  Kosketukses sun (Sometimes When We Touch) – 4.03  Pakoon pahaa maailmaa – 3.48  Tuut tuut (My Toot Toot) – 4.20
Aiheesta muualla

Anna aikaa rakkaudelle discogs.com -sivustolla
Will Keane

| 0 | 1 | 2 | 3 |
| --- | --- | --- | --- |

Henkilötiedot
Koko nimi: William David Keane
Syntymäaika: 11. tammikuuta 1993 (ikä 31)
Syntymäpaikka: Stockport, Englanti
Pelipaikka: hyökkääjä
Seura
Seura: Manchester United
Pelinumero: 48
Junioriseurat
2007–2011: Manchester United
Seurat
| Vuodet | Seura | O | (M) |
| 2009– | Manchester United | 1 | (0) |
| Yhteensä | Yhteensä | 1 | (0) |
Maajoukkue
| 2009 | Englanti U16 | 3 | (1) |
| 2009–2010 | Englanti U17 | 15 | (3) |
| 2010–2011 | Englanti U19 | 6 | (1) |
| 2011– | Englanti U21 | 2 | (0) |
 Seurajoukkueuran tilastot kattavat vain kansalliset sarjat, päivitetty 31. joulukuuta 2011.  Maajoukkueuran tilastot päivitetty 31. joulukuuta 2011.
William David "Will" Keane (s. 11. tammikuuta 1993 Stockport, Englanti) on englantilainen jalkapalloilija, pelipaikaltaan hyökkääjä. Hän edustaa Englannin Valioliigan Manchester Unitedia.
Anna omassa kodissaan

| Anna omassa kodissaan> Anne’s House of Dreams.Alkuperäisteos |
| --- | --- |
Kirjailija:  L. M. Montgomery
Kieli:  englanti
Genre:  lastenkirja
Kustantaja:  L. C. Page & Co.
Julkaistu:  1917
Suomennos
Suomentaja:  Hilja Walldén
Kustantaja:  WSOY
Julkaistu:  1. p. 1922
ISBN:  978-951-0-26939-8
Sarja: Anna-sarja
Edeltävä:  Anna opettajana
Seuraava:  Annan perhe
Löydä lisää kirjojaKirjallisuuden teemasivulta
Anna omassa kodissaan (Anne’s House of Dreams) on kanadalaisen L.M. Montgomeryn kirjoittama tyttökirja. Kirja on viides osa orpotyttö Anna Shirleystä kertovassa kahdesanosaisessa Anna-sarjassa. Kirja ilmestyi englanniksi 1917, ja se suomennettiin vuonna 1922. Sen suomensi Hilja Walldén ja kustansi WSOY.
Kuten kaikki muutkin Montgomeryn kirjat, tämänkin kirjan tapahtumapaikka on kirjailijan oma kotipaikkakunta Kanadan Prinssi Edwardin saari.
Juoni

Kirja kuvaa juuri avioon astuneiden Anna ja Gilbert Blythen yhteiselon ensimmäisiä vuosia. Kirjan alussa tuore aviopari muuttaa pois rakkaasta Avonleasta kuvitteelliseen Glen St. Maryn kylään, kun Gilbertille tarjotaan sieltä lääkärin työtä. Aluksi Gilbertin on vaikea saada kyläläisten luottamusta, koska vanha Davy-lääkäri hoitaa edelleen praktiikkaansa.
Anna ja Gilbert saavat paljon uusia ystäviä kuten Cornelia-neidin, kapteeni Jimin ja Leslie Mooren sekä kokevat monenlaisia asioita, sekä mukavia että surullisia pienessä unelmiensa valkoisessa talossa eli Haavemajassa Neljän tuulen niemessä. Heidän ensimmäiset lapsensa syntyvät Haavemajassa. Kirjan lopussa perheen kasvaessa he muuttavat Gleniin Morganin taloon, jota he alkavat kutsua Kotikunnaaksi.
Päähenkilöt

Anna Blythe (o.s. Shirley) on juuri mennyt naimisiin. Hän on älykäs ja huumorintajuinen, ja hänellä on myös vilkas mielikuvitus. Annalla on punaiset hiukset ja harmaat silmät, ja hän on kaunis mutta ei perinteisellä tavalla. Hänellä on hyvä sydän ja hän nauttii ihmisten yhteen saattamisesta.
Gilbert Blythe on Annan tuore aviomies. Vuosien odotuksen jälkeen Anna lopulta vastasi Gilbertin tunteisiin ja he pääsivät naimisiin. Nyt Gilbert on valmistunut lääkärinopinnoistaan ja saa paikan Glenistä lääkärinä. Hän on komea, fiksu ja hauska, ja rakastaa vaimoaan hyvin paljon.
Kapteeni Jim Boyd on Annan ja Gilbertin uusi tuttavuus. Hän on paljon kokenut vanha merikapteeni, joka huolehtii läheisestä majakasta. Kapteeni Jim on hyväsydäminen, lempeä ja kiltti vanhus, joka pitää kovasti Blythen pariskunnasta. Hän rakastaa kertoa tarinoita lähiseudusta ja sen ihmisistä sekä kokemuksistaan merillä.
Perämies on kapteeni Jimin komea punainen kollikissa, joka asuu hänen kanssaan majakassa.
Neiti Cornelia Bryant on Annan ja Gilbertin naapuri. Cornelia-neiti on topakka mutta hyväsydäminen keski-ikäinen nainen, joka halveksii miehiä. Hänestä tulee hyvä ystävä Annan kanssa. Cornelia-neiti tietää kaikkien asiat ja hän myös auttaa kaikkia hädänalaisia sekä osaa tehdä melkein mitä vain. Ainoastaan metodisteja hän vihaa sydämensä pohjasta.
Marshall Elliot on vanhapoika, jonka hiukset ja parta ulottuvat polviin asti poliittisen vakaumuksen vuoksi. Cornelia-neidin nuoruudenihastus.
Leslie Moore (o.s. West) on Annan lähin naapuri. Leslie on tavattoman kaunis ja älykäs, mutta hänen nuori elämänsä on ollut yhtä murhetta. Leslie on aluksi hyvin sulkeutunut, ja hän vuoron perään vihaa ja rakastaa Annaa. Lopulta Anna kuitenkin auttaa hänet yli ongelmistaan ja heistä tulee sydänystävät. Leslien kullanvaaleat hiukset ulottuvat polviin saakka niiden ollessa vapaana.
Dick Moore on Leslien vammautunut aviomies.
Susan Baker on Annan uskollinen uusi kotihengetär.
Owen Ford on nuori kirjailija, joka tulee etsimään paikkakunnalle juuriaan ja ideoita uuteen kirjaansa. Hänen isoisänsä opettaja John Selwyn ja tämän morsian Persis Leigh ovat aikoineen asuneet samassa talossa, jossa Anna ja Gilbert nyt asuvat.
Joyce, (Joy) Annan ja Gilbertin ensimmäinen lapsi, joka syntyy ja kuolee Haavemajassa.
James Matthew Blythe, Annan ja Gilbertin esikoispoika.
WWE The Great American Bash

The Great American Bash oli showpaini pay-per-view (PPV) tapahtuma, minkä tuotti World Wrestling Entertainment (WWE). Vuonna 2009 tapahtuma tunnetaan nimellä The Bash. Alun perin tapahtuman tuotti vuosina 1985-1990 National Wrestling Alliancen Jim Crockett Promotions, ja sitten sen seuraaja World Championship Wrestling vuosina 1991-2000.
Vuonna 2000 tapahtuma pidettiin viimeistä kertaa, kun World Wrestling Federation osti WCW:n. Neljän vuoden tauon jälkeen WWE otti Great American Bashin takaisin käyttöön. Vuosina 2004-2006 tapahtuma kuului SmackDown brändiin. Vuoden 2007 WrestleManian jälkeen kaikista tapahtumista tuli kolmi-brändisiä.
Vuonna 2010 The Great Ammerican Bashin paikkasi Fatal 4-Way.
Tapahtumat

| # | Tapahtuma | Päivämäärä | Kaupunki | Päätapahtuma |
| --- | --- | --- | --- | --- |
| 1 | The Great American Bash (2004) | 27. kesäkuuta, 2004 | Norfolk, Virginia | The Undertaker vs. Dudley Boyz (Bubba Ray ja D-Von) "Concrete Crypt" Handicap matsissa |
| 2 | The Great American Bash (2005) | 24. heinäkuuta, 2005 | Buffalo, New York | Batista (c) vs. John "Bradshaw" Layfield World Heavyweight Mestaruudesta |
| 3 | The Great American Bash (2006) | 23. heinäkuuta, 2006 | Indianapolis, Indiana | Rey Mysterio (c) vs. King Booker (Queen Sharmellin kanssa) World Heavyweight Mestaruudesta |
| 4 | The Great American Bash (2007) | 22. heinäkuuta, 2007 | San Jose, Kalifornia | John Cena (c) vs. Bobby Lashley WWE Mestaruudesta |
| 5 | The Great American Bash (2008) | 20. heinäkuuta, 2008 | Uniondale, New York | Triple H (c) vs. Edge WWE Mestaruudesta |
| 6 | The Bash (2009) | 28. kesäkuuta, 2009 | Sacramento, Kalifornia | Randy Orton (c) vs. Triple H Three Stages of Hell matsissa WWE Mestaruudesta |